BAḤMED deg wawal-is  nekkni nesselmad s yidlisen iqdimen, s wallalen imaynuten s lmendad n yiselmaden i yettnaḍaḥen ɣef uselmed n tutlayt n tmaziɣt. Asqamu unnig n timmuzɣa yefka-d afus n tallelt i uselmed n tutlayt n tmaziɣt anda yettheggi-d isaragen i yiselmaden ideg ara yili umbaddel n tektiwin m wa gar-asen. Nnejmaɛen kra n yiselmaden n tutlayt n tmaziɣt deg waɣir n tubiret, rran ad d-ffɣen mgal inemhalen yettwalin tamaziɣt d tanga n yidles am uẓawan akked wunuɣ, daɣ ttmuddun-as timmer tineggura anda ara ɛyun yinelmaden daɣ ula d aselmad am timmer: 15h armi 16h, 16h armi 17h, daɣ llan wanda qqaren yiselmaden n tangiwin nniḍen i yiselmaden n tutlayt n tmaziɣt n uɣerbaz amenzu  tanga n tmaziɣt teshel ɣef waya yezmer ad yesselmed deg sin ar kraḍ n yiɣerbazen.1